बीमारी के इस सीजन में इन दिनों चौबेपुर के धौरहरा गांव के लोग एक ऐसे रहस्यमय बुखार की चपेट में हैं, जिसका वजह ढूंढने में स्वास्थ्य विभाग के एक्सपर्ट ने भी हाथ खड़े कर दिए हैं. दो माह के अंदर यहां चार सौ लोग इस बीमारी की चपेट में आ चुके हैं. प्रॉपर इलाज और गांव में दवा के छिड़काव के बाद भी बीमारी के न थमने से स्वास्थ्य विभाग की नींद उड़ी है. दो माह से फैले इस रहस्यमय बीमारी को कंट्रोल करने के लिए अब तक किये गये तमाम प्रयास फेल हो चुके हैं. हेल्थ डिपार्टमेंट की मानें तो गांव में फैले इस बुखार की वजह एक्सपर्ट के समझ से बाहर हो चुकी है. अब यह सिटी के अन्य क्षेत्रों में न फैले इसलिए इसकी जांच के लिए मलेरिया निदेशक को पत्र लिखकर गांव में विशेषज्ञ टीम भेजने को कहा गया है.